“Nakwenda bungeni  kumkumbusha bwana mkuu mana kwenye kampeni aliahidi maisha na nafuu muda ndo huu muda ndo huu baba” nimeona nianze na maneno hayo hapo japo sijayanukuu sawasawa naonelea ni yenye ujumbe ulio kusudiwa na msanii afande Sele wa Morogoro kwenye  kibao chake cha karata dume, kimsingi yeye anasema haendi huko bungeni kufata pombe na kuku za mnadani  bali anakwenda kuulizia maisha nafuu yatakuja lini mana muda unazidi kuyoyoma; nilishituka mno nilipo muona mjengoni  lakini hakuwa kama mwakilishi wa wananchi laa hasha aliingia kama mgeni mwalikwa wa rafiki yake mbunge wa Mbeya Mr  Two A.K.A SUGU mtetezi  wa  wanambeya muite  Josseph Mbilinyi  jina alilopewa na wazazi wake, hii ilitokea  alipokuwa akiwasilisha bajet I mbadala ya CHADEMA.
Wakati kampeni za mwaka 2005 zinaanza kulikuwa na kauli tamu sana kutoka kwa CCM, ilani zao kauli mbiu zao  hasa ile ya maisha bora kwa  kila mtanzania  na  ile ya kasi mapya ari mpya na nguvu mpya viliwahadaa watanzania. CCM wakapewa ridhaa ya uongozi, mtu yeyote aliyechoka maisha au anayetapatapa anapoona  chochote  kitakachomuokoa  hukikimbilia ndio mana hata mzama maji anapoona  jani  hulishika akidhani  litamuokoa, ndivyo tulivyodhani watanzania,  labda nikisema hivi mtaelewa zaidi mtu anapokua na kiu kikali anapokuwa  katika barabara ya lami kwa wakati wa jua kali kwa mbali ataona dimbwi la maji basi ataharakia ili afikie maji yale kumbe ni hadaa ya macho tu. TAMAA ZETU MBELE NI HADAA TUPU
Kilichotokea  baada  ya  CCM kupewa  ridhaa  ni SHIDA KWA KILA MTANZANIA  zile  ajira kumbe ni hewa ni  ajira  za watanzania  kupewa  vibarua  vya  kunengua  kwenye  magari  ya  makampuni  ya  simu, ni ajira  ya kuuza vocha kutoka Buguruni hadi Posta au kutoka Manzese hadi Ilala, kumbe ni ajira za kuuza karanga na yeboyebo kisha wapigwe virungu na migambo wa jiji na manispaa, kumbe ni ajira za wanyonge  wanaojitafutia  fedha  za  mlo mmoja  na  kodi la pango la kwenye kordo za maduka ya matajiri, kumbe ni ajira kwa maaskari wakitanzani  kuja kuwapiga mabomu wamachinga;  hatukujua hayo tulikuja kujua baadae;  wakati wa kampeni  wanafunzi  wa elimu  ya  juu waliahidiwa  mikopo wakasoma  kwa  bidii “wakitaniwa Kayumba hana chake”  ndivyo  ilivyotokea  japo walisoma walifaulu walidahiliwa waliwekwa kwenye orodha ya kupewa mikopo “ japo ni baadhi”  walipata mikopo hiyo kwa mabomu ya machozi HAWA NDIO WATANZANIA  ETI  WAJIVUNIE  UTANZANIA
Wakarudi tena kwenye uchaguzi wa mwaka 2010 CCM wakarudi  tena  na maboresho  ya kauli zao wakasema  tupeni  ridhaa  tumejaribu  tunataka  sasa  tukafanye wale wa EPA wamekiona,sasa tunataka tufanye  kwa  kasi  zaidi  kila  idara, kwa tama  zetu za  maneno na  kuhadaika  kwetu  tukaingia  mkenge tukawapa  ridhaa, mambo  ya  kazidi  kuwa mabaya  sukari  juu  kiongozi huyu  anasema  sukari  ipo  tele  makampuni na wakandarasi  yasambaze na   yatoe sukari,  mwingine akadai haipo itabidi itoke nje  ya TAMTHILIA TU,siku zikasonga  mafisadi  wakaongezeka  watu  wakalalamika  mafisadi hawa wanamaliza nchi, wanaharakakati  wakaimba  wapinzani  wakakaripia,  wao mapovu yaliwatoka wakasema hatuendeshi nchi  kwa shinikizo kelele  zikazidi, tume zikaundwa  ni hapo   uvundo  kunuka  ukagundulika  ilipokuja kuwajibishwa  kukawa na  kigugumizi  sana  mwisho wa siku baraza  likabadilishwa; cha ajabu nilichoshangaa  ni  kuwa watu wanafurahi,  kipi  cha  kufurahisha?  Baraza kubadilishwa?  Kweni wamekuja wengine kutoka wapi?  Si ndani ya CCM? HAO WALIOBAKI HAWANA KASHFA?,hivi  ni  nani katuloga? Kiko  wapi kipya? Mbona tunaishi kwa matamanio na hadaa? Maisha haya hadi lini? Naomba niambini  aliyetuloga ni nani? Kusikia hatusikii hata kuona? Hata  kuhisi au sisi ni WADANGANYIKA?         SI KUBALIANI NA BARAZA  SABABU  LINA SERA ZILEZILE WATENDAJI WALEWALE WENYE HULKA ZILEZILE “KIKO WAPI?”

